Mária Terézia Bourbonská (1726 – 1746)

Mária Terézia Bourbonská (; * 11. jún 1726, Madrid, Španielske kráľovstvo† 22. júl 1746, Versailles, Francúzske kráľovstvo) bola španielskou infantkou a sobášom s Ľudovítom Ferdinandom Bourbonským dauphinka Francúzska.

 Španielska infantka 
Na svet prišla práve v Madride ako dcéra španielskeho kráľa Filipa V. a jeho druhej manželky Alžbety Parmskej. Bola pokrstená ako María Teresa Antonia Rafaela.

Ešte pred jej svadobným sobášom však boli jej vzťahy medzi španielskym a francúzskym dvorom dosť napäté. Ešte v čase roka 1725 francúzska diplomacia presadzovala zrušenie zasnúbenia Ľudovíta XV. s Marianou Viktóriou Španielskou, staršou sestrou Márie Terézie. Ľudovít XV. sa namiesto toho oženil s Máriou Leszczyńskou. Sobáš Márie Terézie a dauphina bol oznámený v auguste roku 1739, po svadbe Lujzy Alžbety Francúzskej (sestra dauphina) a Filipa Parmského (brat Márie Terézie). Vplyvom jej matky Alžbety Parmskej bolo rozhodnuté, že Mária Tereza bude žiť vo Francúzskom kráľovstve až vtedy, keď bude staršia.

 Dauphinka Francúzskeho kráľovstva 
Infantka sa za dauphina vydala dňa 18. decembra roku 1744 v zastúpení v Madride. V januári roku 1745 opustila rodné Španielsko. Dňa 21. februára roku 1745 dorazila do Versailles. Oficiálny sobáš sa uskutočnil dňa 23. februára roku 1745 v paláci Versailles v prevedení kardinála de Rohan. Vo Francúzsku bola známa ako Mária Thérèse Raphaëlle d'Espagne alebo de Bourbon. Manželstvo bolo plánované, aby zlepšilo vzťahy medzi bratraneckými dvormi Francúzska a Španielska. Francúzsky kráľ Ľudovít XV. bol totiž zasnúbený s Marianou Viktóriou Španielskou, staršou dcérou Filipa V. Zasnúbenie bolo anulované a vzťahy medzi bratrancami ochladli. Tento posledný sobáš mal teda zlepšiť vzťahy medzi obidvoma kráľmi. Nová Madame la Dauphine bola po kráľovnej Márii najvyššie postavenou ženou v kráľovstve. Bola prvá dauphine od roku 1712, keď skonala Mária Adela Savojská.

Manželstvo začalo veľmi chladne. Bola to hanba hlavne pre mladú dauphine, ktorej postavenie na dvore sa oslabilo. Napriek tomu mala dobrý vzťah s kráľom a kráľovnou a jej manžel sa do nej rýchlo zamiloval. Hoci bola dauphine popisovaná ako krásna, dôstojná, zbožná a vzdelaná, negatívne poznámky sa robili na jej červené vlasy. Jej prirodzená plachosť ju izolovala od dvora a Mária Terézia bola navyše otvorene proti kráľovmu vzťahu s Madame de Pompadour. Manželstvo s dauphinom bolo nakoniec konzumované v septembri roku 1745, čo ukončilo dvorské klebety. Pár si bol veľmi blízky a oddaný a väčšinu času trávil spolu. Dňa 19. júla roku 1746 Mária Terézia porodila vo Versailles dcéru. Po relatívne krátkom čase, presnejšie dňa 22. júla roku 1746 však Mária Terézia zomrela. Francúzsky kráľ menom Ľudovít XV. musel syna odtiahnuť od smrteľného lôžka jeho manželky. Novorodeniatko bolo pokrstené ako Mária Thérèse a dostalo titul Madame Royale. Malé dieťa napokon skonalo dňa 27. apríla roku 1748 v nedožitých dvoch rokoch.

Mária Terézia bola pochovaná dňa 6. augusta roku 1746 v bazilike Saint-Denis. Po jej smrti jej nevlastný brat Ferdinand VI. Španielsky navrhol, aby sa dauphin oženil s jej sestrou Máriou Antóniou. To však kráľ Ľudovít XV. odmietol. Dauphin sa nakoniec druhýkrát oženil s Máriou Jozefou Saskou, dcérou Augusta III. Poľského a Márie Jozefy Habsburskej. Ešte predtým, než dauphin menom Ľudovít Ferdinand Francúzsky roku 1765 zomrel, požiadal, aby bolo jeho srdce uložené vedľa hrobu jeho manželky Márie Terézie.

 Potomkovia 
 Mária Terézia Francúzska (* 19. júl 1746 – † 27. apríl 1748)

 Rodokmeň a predkovia 

 Pozri aj 
 Ľudovít XV. 
 Ľudovít Ferdinand Francúzsky

 Iné projekty 

 Zdroj 

Kategória:Osobnosti z Madridu
Kategória:Francúzske princezné
Kategória:Pochovaní v bazilike Saint-Denis
Kategória:Bourbonovci